За национални тим дебитовао је 23. децембра 1994, у мечу против тадашњих планетарних првака - Бразила (0:2). Укупно је одиграо 29 мечева у „дресу са најдражим грбом“ и два пута је био стрелац: у победи на гостовању Аргентини (3:2) 28. децембра 1996, и у чувеној утакмици са Шпанцима на Европском првенству 2000. године, коју смо изгубили са 4:3. Управо је елиминација са првенства Старог континента од Холандије означила и крај његових репрезентативних дана. Учесник Светског првенства у Француској 1998. и Европског првенства у Холандији и Белгији 2000. године.